Бэйнарт

**Бэйнарт** (*Бэйнэрт*), **Бойнарт** (*Бойнерт*) — мужчынскае імя і вытворнае ад яго прозьвішча.

## Паходжаньне

Бэйнарт або Бэйнэрт (Beynart, Beinert) — імя германскага паходжаньня. Іменная аснова бейн- (байн-) (імя ліцьвінаў Бэйнар; германскае імя Beinher) паходзіць ад гоцкага bain 'нага, галёнка', а аснова -гард- (-гарт-, -арт-) (імёны ліцьвінаў Ленарт, Мэйнарт, Сутарт; германскія імёны Lenhardt, Meinhart, Sutardus) — ад гоцкага hardus 'моцны, цьвёрды'.

Паводле менскага дасьледніка Алёхны Дайліды, які разьвівае усходнегерманскую этымалёгію імёнаў літоўскіх князёў і баяраў, іменная аснова бой- (буй-, бэй-) (імёны ліцьвінаў Бэер, Бумонт; германскія імёны Beieri, Bumund) зьнітоўваецца з швэдзкім boja 'ланцуг, кайданы'. Адзначаліся старажытныя германскія імёны з асновай -нард- (-нарт-): Nardabert, Nardgaot, Narthildis, Nardulf.

У Польшчы ў 1750 годзе адзначалася прозьвішча Bejnert.

У ваколіцах Русі (Прусія) адзначалася прозьвішча Beinert.

Варыянты імя ў гістарычных крыніцах: *села Бейнартовичовъ… село Бейнартовичи* (1554 год); *Григорей Бейнартъ* (1567 год); *передъ нами врадники земскими повету Ковенского… Грыгорьемъ Бейнартомъ — подсудкомъ* (16 чэрвеня 1583 году, 10 кастрычніка 1584 году); *секретара его королевское милости, Янъ Якубовичъ Бейнартъ* (9 жніўня 1585 году); *земенинъ господарьский повету Упитьского панъ Флориянъ Бейнартъ* (2 і 27 ліпеня 1586 году); *земенина господаръского повету Упитъского пана Флорыяна Балътромеевича Бейнарта* (30 ліпеня і 1 жніўня 1586 году); *пана Флорыяна Бейнарта — писара гродского земли Жомоитское* (17 верасьня і 1 кастрычніка 1586 году); *пани Ева Григорьевна Бейнартовна… пана Балтромея Станиславовича Бейнарта* (18 кастрычніка 1596 году); *пани Зофія Григорьевна Бейнартовна* (19 кастрычніка 1596 году); *pan Floryyan Beynarth… Флорыян Беинарт подсудокъ Упитскии властною рукою подписалъ* (28 студзеня 1597 году); *свейскіе послы прислали к государевымъ посломъ королевского дворянина Юрья Бейнарта* (1617 год); *przez mnie Stanisława Beynarta Skarbbnego wielkiego Xięztwa Litewskiego… Станислав Бейнартъ скарбный Вел[икого] Княз[ства] Лит[овъского]* (18 ліпеня 1644 году); *ксендзъ Войтехъ Казимеръ Бейнартъ — каноникъ Виленскій… Ja xiądz Woyciech Kazimierz Beynart* (1 кастрычніка 1667 году); *Stanisław Beynart skarbny WXL* (1595 год); *Andreas Gryskiewicz vnd deßen diener Albrecht Beinert… Grzegorz Beinert… Matthes Beinert* (сакавік — красавік 1656 году); *przezemnie, Stanisława Boynarta, skarbowego wo xtta Littgo* (15 кастрычніка 1780 году).

## Носьбіты
* Рыгор Бэйнарт — дзяржаўны дзяяч Вялікага Княства Літоўскага, падсудак ковенскі ў 1583—1584 гадох
* Юры Бойнерт — расенскі зямянін, які ўпамінаецца ў 1593 годзе
* Юры Бэйнарт — швэдзкі шляхціч, пасол у Маскоўскую дзяржаву ў 1617 годзе
* Казімер Бэйнарт — дзяржаўны дзяяч Вялікага Княства Літоўскага, харужы смаленскі ў 1726 годзе

Бейнерт — прозьвішча, гістарычна зафіксаванае на тэрыторыі цяперашняй Летувы.

Бейнарты — літоўскі шляхецкі род.

Бэйнард (Bejnard) і Бэйнарт (Bejnart) — прозьвішчы, зафіксаваныя ў XIX стагодзьдзі ў ваколіцах Сувалкаў.

У 1690 годзе ўпаміналася мясцовасьць Бэйнартавічы ў Жамойцкім старостве.

На 1903 год існаваў выселак Бейнартышкі ў Расенскім павеце Ковенскай губэрні.

## Глядзіце таксама
* Бейн
* Гарт

## Крыніцы

Катэгорыя:Мужчынскія імёны